მადანი

მადანი — ლითონის შემცველი ბუნებრივი მინერალური წარმონაქმნი, რომლისგანაც ლითონის მოპოვება ტექნიკურად შესაძლებელი და ეკონომიკურად ხელსაყრელია. მადანს უწოდებენ, აგრეთვე, ზოგიერთ არალითონურ მინერალურ ნედლეულსაც (მაგ.: გოგირდის, გრაფიტის, ბარიტის მადანი).ქართული საბჭოთა ენციკლოპედია. ტ. 6. თბილისი 1983. გვ: 341. სიტყვა მადანი

განარჩევენ მონომინერალურ მადანს, რომელიც ერთ მადნეულ მინერალს შეიცავს და პოლიმინერალურ მადანს, რომელიც რამდენიმე სასარგებლო და თანმხლებ (როგორც წესი, ძარღვულ) მინერალს შეიცავს.

სხვადასხვა საბადოთა და ლითონთა მადანში მადნეულ და ძარღვულ მინერალებს შორის რაოდენობრივი შეფარდება მნიშვნელოვნად მერყეობს. მკვიდრ ქანებში განლაგებული მადანი მკვიდრია. გადარეცხვის შედეგად - მდინარეულ, ტბიურ, ზღვიურ დანალექებში დაგროვილი მადანი კი - ქვიშრობულია. მადნეული კომპონენტის შემცველობის მიხედვით გამოყოფენ მდიდარ და ღარიბ მადნებს.

 რესურსები ინტერნეტში 
 ინფორმაცია მადნებზე 

 ლიტერატურა 
 ქართული საბჭოთა ენციკლოპედია. ტ.6. თბილისი 1983. გვ: 341. სიტყვა მადანი

 სქოლიო 

კატეგორია:სასარგებლო წიაღისეულების გეოლოგია
კატეგორია:სასარგებლო წიაღისეულები
კატეგორია:მეტალურგია